Þýsku lúxusbílaframleiðendurnir Audi og Mercedes-Benz svöruðu þessari áskorun Jaguar með því að koma fram með sína rafmagns lúxussportjeppa . Audi kom fram með e-tron og Mercedes-Benz með EQC . Þessir þrír sportjeppar hafa allir fengið gríðarlega athygli um heim allan og ekki skrítið þar sem um er að ræða glæsilega bíla með frábæra aksturseiginleika og auk þess 100% rafknúna með engan útblástur . Þessir þrír bílar eru um margt mjög sambærilegir hvað varðar drægni og verð . Þeir voru í þremur efstu sætunum í valinu á Bíl ársins hér á Íslandi á dögunum en það er Bandalag íslenskra bílablaðamanna sem stendur fyrir valinu . Jaguar I-Pace varð hlutskarpastur og sigraði í keppninni og hlýtur sæmdarheitið Bíll árisns á Íslandi 2020 . Skammt undan kom Audi e-Tron í öðru sæti og Mercedes-Benz EQC hafnaði í því þriðja . Sportjepparnir þrír voru teknir í reynsluakstur í Bláfjöllum og nágrenni í tengslum við valið á Bíl ársins á dögunum . Við ákváðum að gera smá samanburð á þeim þar sem kemur fram að mjög margt er líkt með þeim . Allir sportjepparnir þrír eru fjórhjóladrifnir og allir með góða hleðslumöguleika , hvort heldur er í heimahleðslu eða sérstökum hleðslustöðvum . Þeir hafa allir mjög svipaða aksturseiginleika og vart má á milli sjá í þeim efnum . Þá eru þeir allir hlaðnir lúxus í innanrýminu . I-Pace hraðastur í hundraðiðI-Pace er með tvo rafmótora sem skila 90 kW eða 400 hestöflum og togið er 700 Nm . I-Pace er aðeins 4,8 sekúndur að ná 100 km hraða úr kyrrstöðu og er sneggstur upp af sportjeppunum þremur . I-Pace hefur einnig mestu drægnina af þeim þremur eða alls 470 km samkvæmt WLTP prófunum . Hann er líka minnstur af þeim og léttastur . Dráttargetan er samt 1.800 kg sem er sama og hjá etron og EQC . Hönnuðir bílsins unnu markvisst að því að straumlínulögunin drægi úr loftviðnámi til að ná sem mestri drægni og stöðugleika í bílnum . Árangurinn er sá að loftnámsstuðullinn er aðeins aðeins 0,29 d. miðstokknum . Miðstokkurinn er flæðandi með fleiri tökkum sem stýra aðgerðum í bílnum . Maður ýtir einfaldlega á takka til að setja bílinn í gíra , D , R , N , P. Þetta ný nálgun og skemmtileg . I-Pace er með tveimur snertiskjáum . Touch Pro Duo-upplýsinga - og afþreyingarkerfið í bílnum samanstendur af 10 “ snertiskjá sem felldur er inn í mælaborðið og neðri 5 “ snertiskjá með fjölnota mælum . Þar hefur ökumaður og farþegar aðgang að nýjustu upplýsingum og afþreyingu og hægt er að samhæfa flesta Apple og Android snjallsíma við bílinn . Verðið á IPace er frá 9.790.000 kr í grunnútgáfu en dýrasta útgáfan kostar 11.990.000 kr . Stór og stæðilegur Audi e-tronAudi e-tron 55 quattro er stærstur og þyngstur af þessum þremur sportjeppum . Hann er með tvo rafmótora sem skila 300 kW í afli eða 402 hestöflum og togið er 664 Nm . Bílinn er 5,7 sekúndur úr kyrrstöðu í hundraðið . Dráttargeta bílsins er 1.800 tonn . Rafrænt aldrifið stuðlar að mjög góðum aksturseiginleikum og veitir auk þess mjög gott veggrip við öll skilyrði . Audi e-Tron stendur sig prýðilega í utanvegaakstri . Hægt er að kveikja á quattro drifinu þegar þess er óskað og það veitir sérstaka dreifingu á togi , sveigjanleika í stýringu á öxlunum og gerir aksturinn skemmtilegan á hvaða undirlagi sem er . Audi etron er með drægni yfir 400 km samkvæmt WLTP staðlinum . Audi e-tron er afar fallega hannaður sportjeppi og endurspeglar grunnatriðin í hönnun Audi á öld rafbílsins ; bæði að innan sem að utan . Línurnar eru kraftalegar og bíllinn stæðilegur á velli enda er hann stærstur sportjeppanna þriggja . Sérstakur dagljósabúnaður , rafhleðslulok , engin útblástursrör , saumar í sætum sem minna á rafmagnstöflu , allt eru þetta einkennandi smáatriði í hönnuninni sem gefa bílnum sinn sérstaka blæ . Bíllinn er fallegur að innan og mjög tæknivæddur . Gírstögnin er mjög nýstárleg og tekur smá tíma að átta sig á henni en þegar maður venst henni þá er hún bráðsnjöll og töff . Hægt er að fá myndavélar í stað hliðarspegla sem er ansi magnað . Lítil myndavél varpar stafrænum myndum á háskerpu OLED skái á milli hurða og mælaborðs . Þetta er í fyrsta skipti sem boðið er upp á svona í bíl í almennri sölu . Vel skipulagt mælaborðið er með lóðréttum línum í stíl við dyralistana . Hlífin fyrir ofan Audi sýndarstjórnrýmið er frístandandi sem og skjáirnir sem birta ytri sýndarspegla en þetta er valbúnaður . Audi e-tron 55 quattro kostar frá 9.790.000 kr en í dýrustu útfærslu Design Plus kostar hann 12.990.000 kr . Hann er því dýrastur þeirra þriggja . Tæknivæddur EQCEQC er fyrsti hreini rafbíllinn í nýrri EQ línu Mercedes-Benz sem kemur á markað og hefur hans verið beðið með mikilli eftirvæntingu allt frá því hugmyndabíllinn EQ var kynntur í París fyrir þremur árum . EQC er byggður á sportjeppanum GLC en um 85% af bílnum er þó glænýtt úr smiðju Mercedes-Benz . Uppgefin drægni EQC er 401 - 417 km samkvæmt WLTP staðli en hún getur verið mismunandi eftir búnaði bílsins . Bíllinn er með tveimur rafmótorum sem eru samtals 300 kW sem skilar bílnum 402 hestöflum og 760 Nm í togi . Dráttargeta sportjeppans er allt að 1,800 kg . EQC er með krafta í kögglum og fer úr kyrrstöðu í hundraðið á aðeins 5,1 sekúndu . EQC er með mesta togið og er næst fljótastur upp á eftir I-Pace en á undan e-tron . EQC er framúrstefnulegur og fallegur í hönnun . LED aðalljósin og grillið að framan eru sameinuð í eina heild og gefur það bílnum flott og dáltíð tæknivætt yfirbragð . Bláar skrautlínur og ljósahönnun á bílnum er aðalsmerki EQ línu þýska lúxusbílaframleiðandans . Þaklínan er aflíðandi og gefur bílnum svolítið sportlegt coupé útlit en er um leið kraftalegt . Í innanrými EQC er nokkuð framúrstefnulegt rafmagnsútlit en skapar samt þægileg áhrif , sérstaklega þar sem hægt er að lýsa rýmið upp á stílhreinan hátt sé þess óskað með sértakri stemmningslýsingu . Hægt er að velja úr 64 einstökum litum og mörgum litasamsetningum og litaáhrifum . Umhverfis einkennandi lofttúður með EQhönnun eru málm galvaníseraðir fletir . Stafrænn mælaborðsskjárinn og margmiðlunarskjárinn eru hvor um sig 26 cm ( 10,25 “ ) á stærð og eru sameinaðir í Widescreen-stjórnrými bílsins . Einstaklega nútímaleg hughrif og gæði . Upplýsingarnar birtast í hárri upplausn og í lit með vönduðum hreyfimyndum . Innihaldinu má raða upp eftir óskum og stjórna bæði með snertingu og raddstýringu . EQC er mjög tæknivæddur með hinu nýja og háþróaða MBUX margmiðlunarkerfi og í innanrými bílsins er vandað til verka hvað varðar búnað , þægindi og efnisval . EQC er með nýjustu aksturs - og öryggiskerfi frá Mercedes-Benz . Þrjár útfærslur verða í boði af EQC með mismunandi búnaði . EQC kostar frá 9.290.000 kr í grunnútgáfu en dýrasta útgáfan kostar 11.450.000 kr . EQC er því samkvæmt verðlistum umboðanna ódýrastur sportjeppanna þriggja .